मेरे सब प्रश्नों के उत्तर मिल गये है, मनुष्य के द्वारा नहीं बल्कि ईश्वर के द्वारा। वह है। वे ईश्वर ही है जो मेरे माध्यम से आपके साथ बोलते हैं। वह उनका ही प्रेम है जिसके विषय में, मैं बोलता हूँ। रोमांच पर रोमांच। सौम्य पवन लहरों के समान उनका प्रेम आत्मा पर उतरता है। दिन और रात, सप्ताह पर प्रति सप्ताह, वर्ष प्रति वर्ष वह बढ़ता ही रहता है- आप जान भी नही सकते कि उसका अन्त कहाँ है और ठीक यही आप सब खोज रहे है, आपमें से प्रत्येक। आप सोचते हैं कि आपको मानवी प्रेम और समृद्धि चाहिये, परन्तु इनके पीछे आपके परमपिता ही हैं जो आपको बुला रहे है। आप यदि यह अनुभव कर लें कि ईश्वर अपने सब उपहारों से बढ़कर कहीं अधिक महान है तो आप उन्हें पा लेंगे।